Sovesh/autoresearch-or huggingface dataset:
ସୋରିଆଟିକ୍ ଗଣ୍ଠି ପ୍ରଦାହ ହେଉଛି ଏକ ଦୀର୍ଘକାଳୀନ ପ୍ରଦାହଜନକ ଆର୍ଥ୍ରାଇଟିସ୍ ଯାହା ସୋରିୟାସିସ୍ଦ୍ୱାରା ପ୍ରଭାବିତ ଲୋକମାନଙ୍କଠାରେ ଦେଖାଯାଏ |  ବିଭିନ୍ନ  ଗଣ୍ଠି ଏଥିରେ ଜଡ଼ିତ ହୋଇପାରେ |  ଏହାର ଲକ୍ଷଣଗୁଡିକରେ ଅଧିକାଂଶ ସମୟରେ ସମସ୍ତ ଗୋଡ଼ ଓ ପାଦର ଆଙ୍ଗୁଠିଗୁଡ଼ିକ ଫୁଲିବା ପରିଣାମରେ ସସ୍ ବା ମାଂସ ଖଣ୍ଡ ଭଳି ଦେଖାଯାଏ |  ନଖରେ ପରିବର୍ତ୍ତନ ହୋଇପାରେ ଯେପରିକି ଛୋଟ ଗର୍ତ୍ତ, ମୋଟା ହେବା କିମ୍ବା ନଖ ବାହାରି ଯିବା ଦେଖାଯାଏ  |  ସୋରିୟାସିସ୍ ରୋଗରେ ଆର୍ଥ୍ରାଇଟିସ୍ ଆରମ୍ଭ ପୂର୍ବରୁ  ଚର୍ମ ପରିବର୍ତ୍ତନ (ଲାଲ ରଙ୍ଗ, କାତି ଭଳି ଦେଖାଯିବା, ଏବଂ କୁଣ୍ଡେଇ ହେବା) ୮୫% କ୍ଷେତ୍ରରେ ଘଟିଥାଏ | 

ଜେନେଟିକ୍ ଏବଂ ପରିବେଶ କାରଣମାନଙ୍କ ସମ୍ପର୍କରୁ ଏହି ରୋଗ ହେବା ସମ୍ଭାବନା ଥାଏ |  ସୋରିୟାସିସ୍ ରୋଗୀର ଏକ ତୃତୀୟାଂଶରୁ ସମ୍ପର୍କୀୟ ଲୋକଙ୍କର ମଧ୍ୟ ସୋରିୟାସିସ୍ ଥାଏ।  ପ୍ରାୟ ୨୫%ରୁ ୫୦% କ୍ଷେତ୍ରରେ ଏଚଏଲଏ-ବି ୨୭ (HLA-B27) ଜେନୋଟାଇପ୍ ଥାଏ |  ଏହା ମେଦବହୁଳତା ଏବଂ ଉଚ୍ଚ ରକ୍ତଚାପ ସହିତ ମଧ୍ୟ ଜଡ଼ିତ ଥାଏ |  ଏହା ଏକ ପ୍ରକାର ସ୍ପଣ୍ଡିଲୋଆର୍ଥ୍ରୋପାଥି ଦଳରେ ଶ୍ରେଣୀଭୁକ୍ତ ହୋଇଛି |  ଲକ୍ଷଣ ଉପରେ ଆଧାରିତ ହୋଇ ରୋଗ ନିର୍ଣ୍ଣୟ କରାଯାଏ। 

ସାମାନ୍ୟ ରୋଗର ଚିକିତ୍ସାରେ ଏନଏସଏଆଇ‌ଡି (NSAID) ଦିଆଯାଇପାରେ । ରୋଗ ଅଧିକ ଗୁରୁତର ହେଲେ ମେଟୋଟ୍ରେକ୍ସେଟ୍ କିମ୍ବା ଟିଏନଏଫ ଅବରୋଧକ  (TNF inhibitors)  ଦେଇ ଚିକିତ୍ସା କରାଯାଇପାରେ |  ଅନ୍ୟାନ୍ୟ ପଦକ୍ଷେପଗୁଡ଼ିକରେ ଫିଜିଓଥେରାପି ଅନ୍ତର୍ଭୁକ୍ତ ହୋଇପାରେ |  ଏହି ରୋଗରେ ଉଲ୍ଲେଖନୀୟ ଅକ୍ଷମତା ସୃଷ୍ଟି ହୋଇପାରେ | 

ଜନସଂଖ୍ୟାର ୩%ରୁ ୧% ବା  ସୋରିୟାସିସ୍ ରୋଗୀଙ୍କ ମଧ୍ୟରୁ ୩୦% ଏହି ରୋଗରେ ପ୍ରଭାବିତ ହୁଅନ୍ତି ।  ଏଥିରେ ଉଭୟ ଶିଶୁ ଏବଂ ବୟସ୍କ ଲୋକମାନେ ଅନ୍ତର୍ଭୁକ୍ତ ହୁଅନ୍ତି  |  ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି |  ଏସିଆ କିମ୍ବା ଆଫ୍ରିକୀୟ ବଂଶର ଲୋକମାନଙ୍କଠାରେ ଏହା କମ୍ ଦେଖାଯାଏ ।  ସନ 1973ରେ ପ୍ରଥମେ ଏହାର ସ୍ପଷ୍ଟ  ବର୍ଣ୍ଣନା କରାଯାଇଥିଲା

ଆଧାର 

ଚିକିତ୍ସା ବିଜ୍ଞାନ
Translated from MDWiki
କ୍ୟୁଆରପିଡ଼ିଆ କ୍ୟୁ. ଆର. କୋଡ଼ ବ୍ୟବହାର କରି ବ୍ୟବହାରକାରୀଙ୍କୁ ତାଙ୍କ ଭାଷାରେ ଉଇକିପିଡ଼ିଆ ପ୍ରସଙ୍ଗ ଦେଖାଇବା ନିମନ୍ତେ ଏକ ମୋବାଇଲ ୱେବ ଭିତ୍ତିକ ବ୍ୟବସ୍ଥା । ଏକ ୟୁନିଫର୍ମ ରିସୋର୍ସ ଆଇଡେଣ୍ଟିଫାୟରକୁ (ୟୁଆରାଅଇ, URI) ଲିଙ୍କ କରି ସହଜରେ କ୍ୟୁ. ଆର. କୋଡ଼ ତିଆରି କରାଯାଇପାରିବ । ତେବେ କ୍ୟୁଆରପିଡ଼ିଆ ଅଧିକ ସୁବିଧା ଯୋଗାଇଦେଇଥାଏ । ଏହା ଉଇକିମିଡ଼ିଆ ୟୁକେର (WMUK) ମାଲିକାନାରେ ତାହାର ଏକ ସହ ପ୍ରକଳ୍ପ ଭାବେ ପରିଚାଳିତ ।

କ୍ୟୁଆରପିଡ଼ିଆ ଜଣେ ସ୍ୱେଚ୍ଛାସେବୀ ଉଇକିଆଳି ରୋଜର ବାମକିନଙ୍କଦ୍ୱାରା ଆରମ୍ଭ ହୋଇଥିଲା ଓ ଟେରେନ୍ସ ଇଡ଼େନଙ୍କଦ୍ୱାରା ଏହାର କୋଡ଼ ଲେଖାଯାଇ ଏହା ୨୦୧୧ ମସିହା ଏପ୍ରିଲ ମାସରେ ଅନାବରଣ କରାଯାଇଥିଲା । ଏହା ଅଧୁନା ଅଷ୍ଟ୍ରେଲିଆ, ବୁଲଗାରିଆ, ଚେକ ଗଣରାଜ୍ୟ, ଏଷ୍ଟୋନିଆ, ମାସିଡୋନିଆ, ସ୍ପେନ, ଭାରତ, ଯୁକ୍ତରାଜ୍ୟ, ଜର୍ମାନୀ ଓ ଯୁକ୍ତରାଷ୍ଟ୍ର ଆମେରିକାରେ ସଂଗ୍ରହାଳୟ ଓ ଅନ୍ୟାନ୍ୟ ଅନୁଷ୍ଠାନରେ ବ୍ୟବହୃତ ହେଉଛି । ଏହି ପ୍ରକଳ୍ପର ସୋର୍ସ କୋଡ଼ ଏମଆଇଟି ଲାଇସେନ୍ସରେ ରହିଛି ।

ଆଧାର

ବାହାର ଲିଙ୍କ 
 କ୍ୟୁଆରପିଡ଼ିଆ
 କ୍ୟୁଆରପିଡ଼ିଆ ପରିସଂଖ୍ୟାନ  [ଅନ୍ୟାନ୍ୟ ପ୍ରସଙ୍ଗ ନିମନ୍ତେ ଷ୍ଟେମ ବଦଳାନ୍ତୁ]
 ଗୁଗୁଲକୋଡ଼ରେ କ୍ୟୁଆରପିଡ଼ିଆ ପ୍ରକଳ୍ପ
 
 

ଉଇକିପିଡ଼ିଆ
ବକ୍ସି ଜଗବନ୍ଧୁ (ଇଂରାଜୀରେ Buxi Jagabandhu) ହେଉଛି ଓଡ଼ିଶାର ପ୍ରଥମ ଚଳଚ୍ଚିତ୍ର ଯାହା ଓଡ଼ିଶାର ଏକ ସତ୍ୟ ଘଟଣା, ପାଇକ ବିଦ୍ରୋହ ଉପରେ ଆଧାରିତ । ୨୦୧୬ ମସିହା, ସୋମବାର ୧୧ ଜାନୁୟାରୀରେ ଭୁବନେଶ୍ୱରରେସ୍ଥିତ କ୍ରାଉନ ହୋଟେଲରେ ଏହି କଥାଚିତ୍ରର ପୋଷ୍ଟର ଉନ୍ମୋଚନ କରାଯାଇଥିଲା ।

ଏହାକୁ ପ୍ରଯୋଜନା ଅକ୍ଷୟ ପରିଜା, ମୁଖ୍ୟ ଚରିତ୍ର, ବକ୍ସି ଜଗବନ୍ଧୁର ଅଭିନୟ ଅନୁଭବ ମହାନ୍ତି କରିବେ ବୋଲି ଘୋଷଣା କରାଯାଇଥିଲା । କୌଣସି କାରଣବଶତଃ ଏହି ଚଳଚ୍ଚିତ୍ର ଉପରେ କାମ ସ୍ଥଗିତ ଅଛି ।

ଅଭିନୟ 

 ଅନୁଭବ ମହାନ୍ତି

ଆହୁରି ଦେଖନ୍ତୁ 

 ବକ୍ସି ଜଗବନ୍ଧୁ

ଆଧାର 

 https://enewsodia.com/buxi-jagabandhu-ollywood-movie-anubhav/
 https://www.fullodisha.com/bakshi-jagabandhu-anubhav-mohantys-new-odia-film/

ବାହାର ଆଧାର 

ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର
ଗ୍ୟାଷ୍ଟ୍ରୋପାରେସିସ, ଯାହାକୁ ବିଳମ୍ବିତ ପାକସ୍ଥଳୀ ଶୂନ୍ୟତା ବୋଲି ମଧ୍ୟ କୁହାଯାଏ, ହେଉଛି ଏକ ରୋଗ ଯେଉଁଥିରେ ପାକସ୍ଥଳୀରୁ ଖାଦ୍ୟ ଧୀରେ ଧୀରେ ଅନ୍ତନଳୀକୁ ଗତି କରିଥାଏ |  ଲକ୍ଷଣ ମଧ୍ୟରେ ଅଇ, ବାନ୍ତି, ବୁକୁଜ୍ୱାଳା, ଫୁଲିବା ଏବଂ ଉଦର ପୂର୍ଣ୍ଣ ଅନୁଭବ ହୋଇପାରେ | ଜଟିଳତା ମଧ୍ୟରେ ନିର୍ଜଳନ, ପୁଷ୍ଟିହୀନତା, ଓଜନ ହ୍ରାସ, ସ୍ୱଳ୍ପ ରକ୍ତ ଶର୍କରା ନିୟନ୍ତ୍ରଣ ଏବଂ ବେଜୋଆର ବା ପିଣ୍ଡୁଳା ହୋଇପାରେ | 

ଏହାର କାରଣ ଅଜ୍ଞାତ ହୋଇପାରେ କିମ୍ବା ମଧୁମେହ, କିଛି ଔଷଧ, ଭେଗସ ସ୍ନାୟୁରେ ଆଘାତ, କମ ଥାଇରଏଡ, ସ୍କ୍ଲେରୋଡର୍ମା, ଗ୍ୟାଷ୍ଟ୍ରୋଏଣ୍ଟେରାଇଟିସ୍ କିମ୍ବା ବିକିରଣ ଚିକିତ୍ସା କାରଣରୁ ହୋଇପାରେ |   ଓପିଅଏଡ, ଆଣ୍ଟିକଲିନର୍ଜିକ ଓ କିଛି ଆଣ୍ଟିଡିପ୍ରେସାଣ୍ଟ ଔଷଧ ବ୍ୟବ‌ହାର ଯୋଗୁ ହୋଇପାରେ । ପାକସ୍ଥଳୀର ମାଂସପେଶୀ ମାନଙ୍କର ଅତି ଧୀର ସଂକୋଚନ ଯୋଗୁ ଏହି ରୋଗ ହେଉଥିବା ସନ୍ଦେହ କରାଯାଏ । ପାକଅନ୍ତନଳୀର ଉପର ଭାବର ଯିଆଇ ଏଣ୍ଡୋସ୍କୋପି, ପାକସ୍ଥଳୀ ଶୂନ୍ୟ ହେଉଥିବା ସ୍କାନ, ଖାଲି ଗ୍ୟାଷ୍ଟ୍ରିକ୍ ଶ୍ୱାସପ୍ରଶ୍ୱାସ ପରୀକ୍ଷା କିମ୍ବା ବେତାର ମୋଟିଲିଟି କ୍ୟାପସୁଲଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୋଇପାରେ |  

ଚିକିତ୍ସାରେ ଖାଦ୍ୟପେୟର ପରିବର୍ତ୍ତନ, ପାକସ୍ଥଳୀକୁ ଖାଲି କରିବାକୁ ଉତ୍ସାହିତ କରିବା ପାଇଁ ଔଷଧ, ବାନ୍ତି କମାଇବା ପାଇଁ ଔଷଧ, ଏକ ଖାଦ୍ୟ ନଳୀ କିମ୍ବା ଅସ୍ତ୍ରୋପଚାର ଆବଶ୍ୟକ ହୋଇପାରେ  |  ଖାଦ୍ୟପେୟର ପରିବର୍ତ୍ତନରେ ସ୍ୱଳ୍ପ ଓ ବାରମ୍ବାର କମ୍ ଚର୍ବିଯୁକ୍ତ ଖାଦ୍ୟ ଗ୍ରହଣ ଆବଶ୍ୟକ ହୋଇପାରେ |  ପେଟ ଖାଲିକୁ ଉତ୍ସାହିତ କରିବା ପାଇଁ ଔଷଧଗୁଡ଼ିକରେ ମେଟୋକ୍ଲୋପ୍ରାମାଇଡ କିମ୍ବା ଡମ‌ପେରିଡନ ଦିଆଯାଇପାରେ |  ଅସ୍ତ୍ରୋପଚାରରେ ଏକ ଭେଣ୍ଟିଂ ଗ୍ୟାଷ୍ଟ୍ରୋଷ୍ଟୋମି କିମ୍ବା ଗ୍ୟାଷ୍ଟ୍ରିକ ଇଲେକଟ୍ରିକ ସ୍ଟିମୁଲେଟର ଆବଶ୍ୟକ ହୋଇପାରେ | 

ପ୍ରାୟ ୧୦, ୦୦୦ ପୁରୁଷଙ୍କ ମଧ୍ୟରୁ ଜଣେ ଓ ୧୦,୦୦୦ ମହିଳାଙ୍କ ମଧ୍ୟରେ ୪ ଜଣଙ୍କର ଗ୍ୟାଷ୍ଟ୍ରୋପେରେସିସ୍ ନିର୍ଣ୍ଣୟ କରାଯାଏ।  ତଥାପି, ପ୍ରାୟ ୨% ଲୋକଙ୍କର ଲକ୍ଷଣ ଥାଏ ଏବଂ ଏହା ବିଷୟରେ ଅନେକ ଅଜ୍ଞାତ ଥିବା ବିଶ୍ୱାସ କରାଯାଏ |  ପାକସ୍ଥଳୀ ମାଧ୍ୟମରେ ଖାଦ୍ୟ ପ୍ରବାହ ମାପିବାର କ୍ଷମତା ୧୯୦୦ ଦଶକରେ ବିକଶିତ ହୋଇଥିଲା |  "ଗ୍ୟାଷ୍ଟ୍ରୋପାରେସିସ" ଶବ୍ଦ ୧୯୫୮ ମସିହାରେ ପ୍ରଥମେ ବ୍ୟବ‌ହୃତ ହୋଇଥିଲା । ଏହା ପ୍ରାଚୀନ ଗ୍ରୀକ୍ γαστήρରୁ ଆସିଛି - ଗ୍ୟାଷ୍ଟର, ଯାହାର ଅର୍ଥ ହେଉଛି "ପାକସ୍ଥଳୀ"; ଏବଂ -ପେରେସିସ୍, πάρεσις - ଅର୍ଥ ହେଉଛି "ଆଂଶିକ ପକ୍ଷାଘାତ" |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ମିଥାଇଲପ୍ରେଡନିସୋଲୋନ (ଇଂରାଜୀ ଭାଷାରେ Methylprednisolone, ବିକ୍ରୟ ନାମ ଡେପୋମେଡ୍ରୋଲ/Depo-Medrol ଓ ସଲ୍ୟୁମେଡ୍ରୋଲ'Solu-Medrol') ଏକ କର୍ଟିକୋସ୍ଟିରଏଡ (corticosteroid) ଔଷଧ ଯାହା ଏକ ଇମ୍ମ୍ୟୁନିଟି ପ୍ରଣାଳୀକୁ କମ କରିଦେବା (suppress the immune system) ଫଳରେ ପ୍ରଦାହ (inflammation) କମିଯାଏ । ଚର୍ମ ରୋଗ, ରିଉମାଟିକ ରୋଗ (rheumatic disorders), ଆଲର୍ଜି, ଆଜ୍‌ମା, ଉର୍ଦ୍ଧ୍ୱଶ୍ୱାସନଳୀ ପ୍ରଦାହ, ସିଓପିଡି, କେତେକ କର୍କଟ ରୋଗ, ମଲ୍ଟିପ୍ଲ ସ୍କ୍ଲେରୋସିସ ଓ ଯକ୍ଷ୍ମା ଇତ୍ୟାଦି ରୋଗମାନଙ୍କରେ ବ୍ୟବ‌ହାର କରାଯାଏ ।  ଏହା ପାଟିରେ (given by mouth), ଶିରାଭ୍ୟନ୍ତର (into a vein) ଓ ମାଂସପେଶୀରେ ଇଞ୍ଜେକସନ (muscle) ଆକାରରେ ଦିଆଯାଏ ।

ମିଥାଇଲପ୍ରେଡନିସୋଲୋନର ସାଂଘାତିକ ପ୍ରତିକ୍ରିୟା ହେଲେ ମାନସିକ ସ୍ୱାସ୍ଥ୍ୟ ସମସ୍ୟା (mental health problems) ଓ ସଂକ୍ରମଣ (infection) ସଙ୍କଟ ଅଧିକ ହୁଏ ।  ସାଧାରଣ ପ୍ରତିକ୍ରିୟାରେ ଓଷ୍ଟିଓପୋରୋସିସ, ପରଳ, ଦୁର୍ବଳତା, ସ‌ହଜରେ କ୍ଷତାକ୍ତ ହେବା ଓ ଫିମ୍ପି ସଂକ୍ରମଣ (yeast infections) ଇତ୍ୟାଦି ହୋଇପାରେ । ସ୍ୱଳ୍ପ କାଳୀନ ପ୍ରସବ (delivery) ସମୟରେ ଶିଶୁ ପ୍ରତି ଏହା ନିରାପଦ ଥାଏ କିନ୍ତୁ ଦୀର୍ଘକାଳୀନ ବ୍ୟବ‌ହାରରେ କ୍ଷତି ପ‌ହୁଞ୍ଚାଏ । ମିଥାଇଲପ୍ରେଡନିସୋଲୋନ ଏକ ଗ୍ଲୁକୋକର୍ଟିକଏଡ (glucocorticoid) ଶ୍ରେଣୀର ଔଷଧ । 

ସନ ୧୯୫୫ରେ ଡାକ୍ତରୀ ବ୍ୟବ‌ହାର ନିମନ୍ତେ ମିଥାଇଲପ୍ରେଡନିସୋଲୋନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୫୦୦ ମି:ଗ୍ରା: ଭାଏଲର କ୍ରୟ ମୂଲ୍ୟ ପ୍ରାୟ ୩.୮୧ରୁ ୯.୩୫ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୫ ଆମେରିକୀୟ ଡଲାରରୁ କମ୍ ଥାଏ ।

ଆଧାର 

ଔଷଧ
ଗାଲୁଆ ଟିକା (ଇଂରାଜୀରେ Mumps vaccines) ଗାଲୁଆ ରୋଗକୁ ନିରାପଦରେ ପ୍ରତିରୋଧ କରେ ।  ଅଧିକାଂଶ ଲୋକଙ୍କୁ ଟିକା ଦେଇଦେଲେ ରୋଗ ଜଟିଳତା ହ୍ରାସ ପାଏ ।  ଜନସଂଖ୍ୟାରେ ୯୦ % ଲୋକଙ୍କୁ ଟିକା ଦେଲେ ୮୫ % ଫଳପ୍ରଦ ହୁଏ ।  ଦୀର୍ଘକାଳୀନ ପ୍ରତିଷେଧ ନିମନ୍ତେ ଦୁଇ ଡୋଜ ଟିକା ଦରକାର ହୁଏ ।  ପ୍ରାରମ୍ଭିକ ଡୋଜ ୧୨ରୁ ୧୮ ମାସିଆ ପିଲାକୁ ଦେବାକୁ ସୁପାରିସ କରାଯାଏ ।   ଦ୍ୱିତୀୟ ଡୋଜ ପିଲାଙ୍କୁ ୨ରୁ ୬ ବର୍ଷ ହୋଇଥିଲା ବେଳେ ଦିଆଯାଏ ।  ଇମ୍ମ୍ୟୁନିଟି ନ ଥାଇ ରୋଗୀ ସଂସ୍ପର୍ଶରେ ଆସିଲେ ବି ଟିକା ଦେଲେ ଉପକାର ମିଳେ । 

ଏହା ଅତି ନିରାପଦ ଟିକା ଓ ଏହାର ପାର୍ଶ୍ୱପ୍ରତିକ୍ରିୟା ଅତି ସାମାନ୍ୟ ।  ଇଞ୍ଜେକସନ ଦେବା ସ୍ଥାନରେ ସାମାନ୍ୟ ଜ୍ୱର, କଷ୍ଟ ଓ ଫୁଲା ହୋଇପାରେ ।  କ୍ୱଚିତ ଉଲ୍ଲେଖନୀୟ ପାର୍ଶ୍ୱପ୍ରତିକ୍ରିୟା ଦେଖାଯାଏ ।  ସ୍ନାୟବିକ ପ୍ରଭାବ ଭଳି ପ୍ରକ୍ରିୟାକୁ ଟିକା ସାଥୀରେ ଯୋଡ଼ିବା ନିମନ୍ତେ ପ୍ରମାଣ ମିଳୁନି ।  ଇମ୍ମ୍ୟୁନିଟି ଅଭାବ ଥିଲେ ଓ ଗର୍ଭାବସ୍ଥାରେ ଏହି ଟିକା ଦେବା ଉଚିତ ନୁହେଁ ।  ଗର୍ଭାବସ୍ଥାରେ ଟିକା ନେଇଥିବା ମହିଳାଙ୍କର ଜନ୍ମିତ ଶିଶୁ ଉପରେ କୌଣସି ଖରାପ ଫଳପ୍ରଦ ହେବା ଲିଖିତ ନାହିଁ ।  ଚିକେନ ଜୀବକୋଷରେ ଏହି ଟିକା ପ୍ରସ୍ତୁତ ହେଉଥିଲେହେଁ ଅଣ୍ଡା ଆଲର୍ଜି ଥିବା ଲୋକଙ୍କର କୌଣସି ଅସୁବିଧା ହୁଏନାହିଁ । 

ଅଧିକାଂଶ ବିକଶିତ ଦେଶ ଓ ଅନେକ ବିକାଶଶୀଳ ଦେଶମାନଙ୍କର ଟିକା ପ୍ରୋଗ୍ରାମରେ ଏମ‌ଏମ‌ଆର ନାମରେ ମିଳିମିଳା ଟିକା ଓ ରୁବେଲା ଟିକା ସ‌ହିତ ଗାଲୁଆ ଟିକା ଅନ୍ତର୍ଭୁକ୍ତ ଥାଏ ।  ପୂର୍ବୋକ୍ତ ଟିକା ସ‌ହିତ ହାଡ଼ଫୁଟି ଟିକା ମିଶେଇ ଏମ‌.ଏମ‌.ଆର.ଭି. ନାମରେ ମିଳୁଛି ।  ୨୦୦୫ ମସିହାରେ ୧୧୦ ଦେଶ ଏହି ଟିକା ପ୍ରଚଳନ କରୁଥିଲେ ।  ବିସ୍ତୃତ ଟିକା ଦିଆଯାଉଥିବା ଇଲାକାମାନଙ୍କରେ ଏହି ରୋଗ ହାର ୯୦ % କମିଛି ।  ଏକ ପ୍ରକାର ଟିକା ଅଧା ବିଲିଅନ ସଂଖ୍ୟାରେ ଦିଆଯାଇଛି । 

ସନ ୧୯୪୮ରେ ଲାଇସେନ୍ସ ପାଇଥିବା ଗାଲୁଆ ଟିକା ସ୍ୱଳ୍ପ କାଳ ନିମନ୍ତେ ଫଳପ୍ରଦ ହେଉଥିଲେ ।  ୧୯୬୦ ଦଶକରେ ଉନ୍ନତ ଟିକା ବଜାର ନିମନ୍ତେ ତିଆରି ହେଲା ।  ପ୍ରାରମ୍ଭରେ ନିଷ୍କ୍ରିୟ ଟିକା ତିଆରି ହେଉଥିଲା କିନ୍ତୁ ପରେ ଦୁର୍ବଳ ଜୀବନ୍ତ ଟିକା ତିଆରି ହେଲା ।  ବିଶ୍ୱ ସ୍ୱାସ୍ଥ୍ୟ ସଂଗଠନର ମୌଳିକ ସ୍ୱାସ୍ଥ୍ୟ ପ୍ରଣାଳୀରେ ଆବଶ୍ୟକ ହେଉଥିବା ଔଷଧ ଚିଠା ମଧ୍ୟରେ ଏହାର ନାମ ଲିଖିତ ଅଛି ।  ୨୦୦୭ ସୁଦ୍ଧା ଅନେକ ପ୍ରକାର ଟିକା ଉପଲବ୍‌ଧ ହେଉଛି ।

ଆଧାର 

ଚିକିତ୍ସା ବିଜ୍ଞାନ
ଟିକା
RTT(Vaccine)
ଫିଙ୍ଗୋଲିମୋଡ, ଏକ ବେପାର ନାମ ଗିଲେନିଆ, ହେଉଛି ଏକ ଔଷଧ, ଯାହା ଅଧିକାଂଶ ସମୟରେ ମଲ୍ଟିପ୍ଲ ସ୍କ୍ଲେରୋସିସ ବା ଏକାଧିକ ସ୍କ୍ଲେରୋସିସ୍ (MS)ର ଚିକିତ୍ସା ପାଇଁ ବ୍ୟବହୃତ ହୁଏ । ଦେଢ଼ ବା ଦୁଇ ବର୍ଷର ଅବଧି ମଧ୍ୟରେ ଏହା ରିଲାପସିଙ୍ଗ-ରେମିଟିଙ୍ଗ ଏମଏସକୁ ହ୍ରାସ କରି ପୂର୍ବାବସ୍ଥା ପ୍ରାପ୍ତିକୁ କମେଇଦିଏ । ଏହା କ୍ରନିକ୍ ଇନଫ୍ଲାମେଟୋରୀ ଡିମାୟେଲିନେଟିଙ୍ଗ ପଲିନେରୋପାଥି ରୋଗର ଚିକିତ୍ସା ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଯକୃତ ସମସ୍ୟା, ତରଳ ଅଇ, ବାନ୍ତି, କାଶ ଏବଂ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଏଭି ବ୍ଲକ୍, ସଂକ୍ରମଣ, ଆଲର୍ଜି ପ୍ରତିକ୍ରିୟା, ଚର୍ମ କର୍କଟ, ଫୁସଫୁସ ସମସ୍ୟା, ପ୍ରଗତିଶୀଳ ମଲ୍ଟିଫୋକାଲ୍ ଲ୍ୟୁକୋଏନସେଫାଲୋପାଥି ଏବଂ ପରବର୍ତ୍ତୀ ଓଲଟ ଏନସେଫାଲୋପାଥି ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ସ୍ପିଙ୍ଗୋସିନ-1-ଫସଫେଟ୍ ରିସେପ୍ଟର ମଡ୍ୟୁଲେଟର, ଯାହା 'ଟି' କୋଷଗୁଡ଼ିକୁ ଲିମ୍ଫ ନୋଡ଼ରୁ ମସ୍ତିଷ୍କ ଏବଂ ମେରୁଦଣ୍ଡକୁ ପର୍ଯ୍ୟନ୍ତ ଯିବାକୁ ବାରଣ କରିଥାଏ | 

୨୦୧୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୧ରେ ୟୁରୋପରେ ଡାକ୍ତରୀ ବ୍ୟବ‌ହାର ପାଇଁ ଫିଙ୍ଗୋଲିମୋଡ ଅନୁମୋଦିତ ହୋଇଥିଲା।  । ଯୁକ୍ତରାଜ୍ୟରେ ଏହାର ୪ ସପ୍ତାହର ଚିକିତ୍ସା ପାଇଁ ୨୦୨୧ ମସିହାର ୧୪୭୦ ପାଉଣ୍ଡ  ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହାର  ମୂଲ୍ୟ ପ୍ରାୟ ୮,୩୦୦ ଡଲାର ଥିଲା । ଯୁକ୍ତରାଷ୍ଟ୍ରରେ ୨୦୨୧ ମସିହାର ଏହାର ଏକ ଜେନେରିକ୍ ସଂସ୍କରଣ ଅନୁମୋଦିତ ହୋଇଥିଲା ।

ଆଧାର 

ଚିକିତ୍ସା ବିଜ୍ଞାନ
ଗୁରୁବାରୀ ମେହେର, ବ୍ରିଟିଶ ଶାସନ ଶେଷ କରିବା ସଂଗ୍ରାମର ଏକ ଅଂଶ ଭାବେ ଭାରତର ଜଣେ ରାଜାଙ୍କ ବିରୁଦ୍ଧରେ ସଂଗ୍ରାମ କରିଥିଲେ । ପ୍ରଜା ମଣ୍ଡଳରେ ତାଙ୍କର ଯୋଗଦାନ, ଏହି ଅବଦାନର ଛୋଟିଆ ସୂଚନା ବ୍ୟତୀତ ତାଙ୍କ ସମ୍ବନ୍ଧରେ ଆଉ କେଉଁଠି ଜାଣିବାକୁ ମିଳେନି । ଭାରତ ସ୍ୱାଧୀନତା ପାଇବାର ଅଳ୍ପ କିଛି ମାସ ପୂର୍ବରୁ, ୨୮ ଜାନୁଆରୀ ୧୯୪୭ରେ, ପ୍ରାଦେଶିକ ରାଜ୍ୟ ସୋନପୁରର ରାଜା ବିନିକାରେ ଆତଙ୍କ ହେତୁ କିଛି ଅଞ୍ଚଳ ହରାଇଥିଲେ । ରାଜାଙ୍କ ବ୍ରିଟିଶ୍ ପ୍ରୀତି ପାଇଁ ଲୋକମାନେ ଆନ୍ଦୋଳନ କରିଥିଲେ । ଗୁରୁବାରୀ ମେହେରଙ୍କ ନେତୃତ୍ୱରେ, ୨୦୦୦୦ ସ୍ୱାଧୀନତା ସଂଗ୍ରାମୀ ରାଜାଙ୍କ ବିରୁଦ୍ଧରେ ଜନ ଆନ୍ଦୋଳନ କରିଥିଲେ । ପୋଲିସ୍‌ର ଲାଠି ଚାଳନାରେ ଗୁରୁବାରୀଙ୍କର ମୃତ୍ୟୁ ହୋଇଥିଲା । ସମ୍ବଲପୁରରୁ ପ୍ରକାଶିତ ଦୈନିକ ଆଶାରେ, 'ଭିକ୍ଟରି  ଫର୍ ଦି ପିପୁଲ୍ ଅଫ୍ ସୋନ୍ପୁର୍' ଶୀର୍ଷକରେ ଏକ ଖବର ବାହାରିଥିଲା, ଯାହା ତାଙ୍କର ଅବଦାନର ଏକମାତ୍ର ସାକ୍ଷୀ ।

ଆଧାର

୧୯୪୭ ମୃତ୍ୟୁ
ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ
ଓଡ଼ିଶାର ସ୍ୱାଧୀନତା ସଂଗ୍ରାମୀ
ଏକ ଭାରତୀୟ  ଅଟେ । ଏହା ପଶ୍ଚିମବଙ୍ଗର ଜଲ୍ପଇଗୁରି ଜିଲ୍ଲାରେ ଅବସ୍ଥିତ ।

ଭୌଗଳିକ ଅବସ୍ଥିତି 
 ୨୬.୫୨୩୧ ଉତ୍ତର ଅକ୍ଷାଂଶ ଓ ୮୮.୭୧୬୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୫ ଫୁଟ ଉଚ୍ଚତାରେ ରହିଛି ।

ଜନସଂଖ୍ୟା ଓ ସାକ୍ଷରତା 
୨୦୦୧ ମସିହାର ଭାରତୀୟ ଜନଗଣନା ଅନୁସାରେ,  ସହରର ମୋଟ ଜନସଂଖ୍ୟା ୭୩୦୪୭ ଅଟେ । ସେଥି ମଧ୍ୟରୁ ୫୧.୧୦% ଜଣ ପରୁଷ ହୋଇଥିବା ବେଳେ ୪୮.୯୦% ଜଣ ନାରୀ ଅଟନ୍ତି । ର ସାକ୍ଷରତା ହାର ୭୭.୫୮% ଅଟେ । ଏହା ଜାତୀୟ ହାରଠାରୁ -୧୨.୭୪% ପ୍ରତିଶତ କମ ଅଟେ । ସେଥିରୁ ୪୧.୬୧% ପ୍ରତିଶତ ପୁରୁଷ ଓ ୩୫.୯୭% ନାରୀ ଅଟନ୍ତି । ୧୦.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଭାଷା 
ବଙ୍ଗାଳୀ ର ସରକାରୀ ଭାଷା  ଅଟେ ।

ପାଣିପାଗ 

ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୯.୯ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୦ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୪୧୨.୨ mm/inches ହୋଇଥାଏ ।

ଆହୁରି ପଢନ୍ତୁ

ଆଧାର

ବାହାର ଲିଙ୍କ 

ପଶ୍ଚିମବଙ୍ଗର ସହର

   
climate data done

ବଟ ତିଆରି ଭୌଗଳିକ ପ୍ରସଙ୍ଗ
ଭାରତୀୟ ସଂସଦର ତଳ ସଦନ ଲୋକ ସଭାର ୧୬ଶ ଲୋକ ସଭାକୁ ୨୦୧୪ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭା ପାଇଁ ୭ ଅପ୍ରେଲ ୨୦୧୪ରୁ ୧୨ ମଇ ୨୦୧୪ ଯାଏଁ ନିର୍ବାଚନ କରାଯାଇଥିଲା, ଯାହାର ପରିଚାଳନା କରିଥିଲେ ଭାରତୀୟ ନିର୍ବାଚନ ଆୟୋଗ । ୧୬ ମଇ ୨୦୧୪ରେ ଏହି ସାଧାରଣ ନିର୍ବାଚନର ଫଳାଫଳ ଘୋଷଣା କରାଯାଇଥିଲା ଏବଂ ଭାରତୀୟ ଜନତା ପାର୍ଟି ସର୍ବାଧିକ ୨୮୨ଟି ଆସନରେ ବିଜୟୀ ହୋଇଥିଲା, ଯାହାକି ଏକ ସଂଖ୍ୟା ଗରିଷ୍ଠତା ଥିଲା । ଏହି ନିର୍ବାଚନରେ ବିଜେପି ପୂର୍ବ ଲୋକ ସଭା ତଥା ୧୫ଶ ଲୋକ ସଭାଠାରୁ ୧୬୬ଟି ଅଧିକ ଆସନରେ ବିଜୟୀ ହୋଇଥିଲା । ବିଜେପିର ପ୍ରଧାନମନ୍ତ୍ରୀ ପାର୍ଥୀ ନରେନ୍ଦ୍ର ମୋଦି ଏହି ଲୋକ ସଭାର ନେତୃତ୍ୱ ନେବା ସହ ଭାରତ ଦେଶର ୧୪ତମ ପ୍ରଧାନମନ୍ତ୍ରୀ ଭାବରେ ୨୬ ମଇ ୨୦୧୪ରେ ଶପଥ ପାଠ କରିଥିଲେ । ଏହି ଲୋକ ସଭାର ପ୍ରଥମ ଅଧିବେଶନ ୪ ଜୁନରୁ ୧୧ ଜୁନ ୨୦୧୪ ମଧ୍ୟରେ ବସିଥିଲା ।

ଏହି ଲୋକ ସଭାରେ କେହି ବିରୋଧୀ ଦଳ ନେତା ନଥିଲେ; କାରଣ ଭାରତୀୟ ସମ୍ବିଧାନର ନିୟମ ଅନୁସାରେ ବିରୋଧୀ ଦଳ ଭାବରେ ପରିଗଣିତ ହେବାପାଇଁ ଏକ ଦଳ ପାଖରେ ଅତିକମରେ ସମୁଦାୟ ଲୋକ ସଭା ଆସନ ୫୪୫ର ୧୦ ପ୍ରତିଶତ ବିଜୟୀ ପାର୍ଥୀ ଥିବା ଆବଶ୍ୟକ । ଭାରତୀୟ ଜାତୀୟ କଂଗ୍ରେସର ସମୁଦାୟ ୪୪ଟି ଆସନରେ ଏବଂ ତାମିଲନାଡ଼ୁର ଏଆଇଡିମେକେ ସମୁଦାୟ ୩୭ଟି ଆସନରେ ବିଜୟୀ ହୋଇଥିଲେ । ତେଣୁ ଏହି ଲୋକ ସଭାରେ କେହି ବିରୋଧୀ ଦଳ ନେତା ରହିପାରିଲେ ନାହିଁ । ଭାରତୀୟ ଜାତୀୟ କଂଗ୍ରେସର ନେତା ମଲ୍ଲିକାର୍ଜୁନ ଖର୍ଗେ ଏହି ଲୋକ ସଭା ପାଇଁ କଂଗ୍ରେସ ସାଂସଦ ଦଳର ନେତା ଭାବରେ ଘୋଷିତ ହେଲେ ।

୨୦୧୪ ଭାରତୀୟ ସାଧାରଣ ନିର୍ବାଚନ ପରେ ରାଜ୍ୟ ସଭାର ୫ମ ସଦସ୍ୟ ଲୋକ ସଭାକୁ ମନୋନୀତ ହୋଇ ଆସିଥିଲେ ।

ଗୁରୁତ୍ୱପୂର୍ଣ୍ଣ ସଦସ୍ୟ 
 ବାଚସ୍ପତି
 ସୁମିତ୍ରା ମହାଜନ, ଭାରତୀୟ ଜନତା ପାର୍ଟି
 ଉପ-ବାଚସ୍ପତି:
 ଟି. ଥାମ୍ବିଦୁରାଇ, ଏଆଇଡିଏମ୍‌କେ
 ଅଧକ୍ଷ:
 ନରେନ୍ଦ୍ର ମୋଦି, ଭାରତୀୟ ଜନତା ପାର୍ଟି
 ବିରୋଧୀ ଦଳ ନେତା:
 କେହି ନଥିଲେ; କାରଣ କୌଣସି ଦଳରେ ବିରୋଧୀ ଦଳ ପାଇଁ ଯୋଗ୍ୟତା ହାସଲ କରିପାରିନଥିଲେ
 ମହା ସଚିବ:
 ସ୍ନେହଲତା ଶ୍ରୀବାସ୍ତବ

ଆଧାର

ବାହାର ଆଧାର 

ଲୋକ ସଭା
ବିଶ୍ୱ ଜନସଂଖ୍ୟା ଦିବସ ବିଶ୍ୱସାରା ପ୍ରତିବର୍ଷ ଜୁଲାଇ ମାସ ୧୧ ତାରିଖ ଦିନ ପାଳିତ ହୁଏ । ଜନସଂଖ୍ୟା ବୃଦ୍ଧି ଜନିତ ସମସ୍ୟା ସଂପର୍କରେ ବିଶ୍ୱ ସ୍ତରରେ ସଚେତନତା ସୃଷ୍ଟି କରିବା ଏହାର ପ୍ରାଥମିକ ଲକ୍ଷ୍ୟ ।

ଇତିହାସ 
ଉକ୍ତ କାର୍ଯ୍ୟକ୍ରମ ୧୯୮୯ ମସିହାରେ ସଂଯୁକ୍ତ ରାଷ୍ଟ୍ର ବିକାଶ କାର୍ଯ୍ୟକ୍ରମର ଗଭର୍ଣ୍ଣିଂ କାଉନସିଲଦ୍ୱାରା ପ୍ରଥମେ ଅନୁମୋଦିତ ହୋଇଥିଲା । ଜନସଂଖ୍ୟା ବୃଦ୍ଧି କ୍ରମରେ ହିସାବ କଲେ, ଜୁଲାଇ ୧୧, ୧୯୮୭ ଦିନ ବିଶ୍ୱ ଜନସଂଖ୍ୟା ଆନୁମାନିକ ପାଞ୍ଚଶହ କୋଟି ହେଲା । ଏହି ତଥ୍ୟକୁ ଭିତ୍ତିକରି, ସାର୍ବଜନିକ ହିତରେ ଜୁଲାଇ ୧୧ ତାରିଖକୁ ବିଶ୍ୱ ଜନସଂଖ୍ୟା ଦିବସ ଭାବେ ପାଳନ କରିବାପାଇଁ ନିଷ୍ପତ୍ତି ନିଆଯାଇଛି । ସାରା ବିଶ୍ୱରେ ଜନସଂଖ୍ୟା ବୃଦ୍ଧି ସମ୍ବନ୍ଧିତ ସମସ୍ୟାର ସମାଧାନ ଦିଗରେ କାର୍ଯ୍ୟ କରିବା ସହ ଲୈଙ୍ଗିକ ସମାନତା, ପରିବାର ନିୟୋଜନ, ମାତୃ ସ୍ୱାସ୍ଥ୍ୟ ତଥା ମାନବାଧିକାର ଇତ୍ୟାଦି ବିଷୟରେ ଜନସଚେତନତା ସୃଷ୍ଟି କରିବା ହେଉଛି ଜନସଂଖ୍ୟା ଦିବସ ପାଳନର ଉଦ୍ଦେଶ୍ୟ ।

ସାଧାରଣ ସଚେତନତା ସତ୍ତ୍ୱେ ବିଶ୍ୱ ସ୍ତରରେ ପ୍ରତି ୧୪ ମାସରେ ଜନସଂଖ୍ୟା ଏକ ଶହ କୋଟି ହାରରେ ବୃଦ୍ଧି ହେଉଅଛି । ୬ ଫେବୃଆରୀ ୨୦୧୬ ସୁଦ୍ଧା ବିଶ୍ୱ ଜନସଂଖ୍ୟା ୭୪୦ କୋଟିରେ ପହଞ୍ଚି ସାରିଲାଣି । ଅତଏବ ଜନସଂଖ୍ୟା ବୃଦ୍ଧି ରୋକିବା ଦିଗରେ ସମୟୋପଯୋଗୀ ପଦକ୍ଷେପ ନ ନେଲେ ଏହା ବିଭିନ୍ନ ଉନ୍ନୟାନମୂଳକ ଯୋଜନା କାର୍ଯ୍ୟକାରୀ କରିବା ଦିଗରେ ଏକ ପ୍ରତିବନ୍ଧକ ରୂପେ ଦେଖାଦେବ ।

ଆଧାର

ବାହାର ଆଧାର 

ଜୁଲାଇ ମାସର ପାଳିତ ଦିବସ
ନିର୍ମଳା ସୀତାରାମଣ (ତାମିଲ:நிர்மலா சீதாராமன்/ ନିର୍ମଳା ଚିତରାମଣ; ଜନ୍ମ ୧୮ ଅଗଷ୍ଟ ୧୯୫୯) ଜଣେ ଭାରତର ଅର୍ଥମନ୍ତ୍ରୀ ଅଟନ୍ତି । ସେ ସେପ୍ଟେମ୍ବର ୨୦୧୭ରୁ ମଇ ୨୦୧୯ ମସିହା ପର୍ଯ୍ୟନ୍ତ ପ୍ରତିରକ୍ଷା ମନ୍ତ୍ରୀ ଥିଲେ ଏବଂ ଏହାପୂର୍ବରୁ ସେ ଭାରତର ବାଣିଜ୍ୟ ଓ ଶିଳ୍ପ ମନ୍ତ୍ରୀ ଏବଂ ଭାରତର ଅର୍ଥ ଓ କର୍ପୋରେଟର ବ୍ୟାପାର ମନ୍ତ୍ରୀ ଥିଲେ । ସେ ଭାରତୀୟ ଜନତା ପାର୍ଟି(ବିଜେପି) ସହିତ ଜଡ଼ିତ ଏବଂ ଦଳର ଜାତୀୟ ମୁଖପାତ୍ର ମଧ୍ୟ ରହିଛନ୍ତି । ନିର୍ମଳା ସୀତାରାମଣ ହେଉଛନ୍ତି ଭାରତର ପ୍ରଥମ ପୂର୍ଣ୍ଣକାଳୀନ ମହିଳା ଅର୍ଥମନ୍ତ୍ରୀ; ତେବେ ପ୍ରଧାନମନ୍ତ୍ରୀ ଥିବାବେଳେ ଇନ୍ଦିରା ଗାନ୍ଧୀ ଏହି ମନ୍ତ୍ରାଳୟକୁ ଅତିରିକ୍ତ ଦାୟିତ୍ୱ ଗ୍ରହଣ କରିଥିଲେ ।

ରାଜନୈତିକ ଜୀବନ
ଫେବ୍ରୁଆରୀ ୨୦୨୦ ମସିହାରେ ସୀତାରାମଣ ତାଙ୍କର ଦ୍ୱିତୀୟ ବଜେଟ ଭାଷଣ ସମୟରେ ଏକ ବିବାଦୀୟ ବକ୍ତବ୍ୟ ରଖିଥିଲେ ଯେ, ସିନ୍ଧୁ ଲିପି- ଚିତ୍ରଲିପିକୁ ବୁଝା ଯାଇଛି ଏବଂ ଏଥିରେ ସରସ୍ବତୀ ସିନ୍ଧୁ ସଭ୍ୟତା ଏବଂ ହାଡପ୍ପାର ସିଲ ଉଲ୍ଲେଖନୀୟ ହୋଇଛି , ଯାହା ଖ୍ରୀଷ୍ଟପୂର୍ବ ୩୩୦୦ ମସିହାରୁ ଆରମ୍ଭ ହୋଇଥିଲା ।

ପୂର୍ବ ଜୀବନ ଓ ବୃତ୍ତି
୧୯୮୦ ମସିହାରେ ତାମିଲନାଡୁର ତିରୁଚିପଲ୍ଲୀ, ସୀତାଲକ୍ଷ୍ମୀ ରାମସ୍ୱାମୀ କଲେଜରୁ ନିର୍ମଳା ସୀତାରାମଣ ସ୍ନାତକ (ଅର୍ଥନୀତି ରେ) ସମାପ୍ତ କରିଥିଲେ ।

ନିର୍ମଳା ସୀତାରାମଣ ପ୍ରାଇସ ୱାଟରହାଉସ କୁପର୍ସ ସହିତ ସିନିୟର ମ୍ୟାନେଜର ଭାବରେ କାର୍ଯ୍ୟ କରିଛନ୍ତି । ସେ BCCI ୱାର୍ଲଡ଼ ସର୍ଭିସରେ କିଛି ସମୟ କାମ କରିଥିଲେ । ହାଇଦ୍ରାବାଦରେ ଅବସ୍ଥିତ ପ୍ରଣବ ବିଦ୍ୟାଳୟର ପ୍ରତିଷ୍ଠାମାନଙ୍କ ମଧ୍ୟରୁ ନିର୍ମଳା ଅନ୍ୟତମ ଅଟନ୍ତି ।

ବ୍ୟକ୍ତିଗତ ଜୀବନ
ନିର୍ମଳା , ଜବାହରଲାଲ ନେହେରୁ ବିଶ୍ୱବିଦ୍ୟାଳୟ ଏବଂ ଲଣ୍ଡନ ସ୍କୁଲ ଅଫ ଇକୋନୋମିକର ପୂର୍ବତନ ଛାତ୍ର ପର୍କଲ ପ୍ରଭାକରଙ୍କୁ ବିବାହ କରିଥିଲେ । ସେ ଜଣେ ରାଜନେତା, ରାଜନୈତିକ ସମୀକ୍ଷକ, ଲୋକପ୍ରିୟ ଟିଭି ଆଙ୍କର ଏବଂ ଜଣେ ବୁଦ୍ଧିଜୀବୀ ଅଟନ୍ତି ।

ଆଧାର
ଭାରତର ରକ୍ଷାମନ୍ତ୍ରୀ
ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଜୀବିତ ବ୍ୟକ୍ତି
ତାମିଲନାଡୁର ବ୍ୟକ୍ତି
୧୯୫୯ ଜନ୍ମ
ଆଟେନୋଲୋଲ (ଇଂରାଜୀ ଭାଷାରେ Atenolol) ଏକ ପ୍ରକାର ବିଟା ବ୍ଲକର (beta blocker) ଔଷଧ ଯାହା ପ୍ରାଥମିକ ଭାବରେ ଉଚ୍ଚ ରକ୍ତଚାପ ଓ ଆଞ୍ଜିନା (angina) ରୋଗମାନଙ୍କ ନିମନ୍ତେ ବ୍ୟବ‌ହାର କରାଯାଏ । ଏହା ବ୍ୟତୀତ ଅଧକପାଳି ପ୍ରତିଷେଧ ଓ କେତେକ ଆରିଦମିଆ (irregular heart beat) ବା ଅନିୟମିତ ହୃତ୍‌ସ୍ପନ୍ଦନ ରୋଗ ନିମନ୍ତେ ଦିଆଯାଇପାରେ ।  ପାଟିରେ ବା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ । ଅନ୍ୟାନ୍ୟ ରକ୍ତଚାପ ଔଷଧ (blood pressure medication) ସାଥିରେ ମିଶ୍ରିତ ଭାବରେ ମଧ୍ୟ ଦିଆଯାଏ ।

ଆଟେନୋଲୋଲ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା ଅନୁଭବ, ହୃଦ୍‌ପାତ, ମୁଣ୍ଡ ଓଜନିଆ, ଅବସାଦ ଓ ଅଣନିଶ୍ୱାସୀ (shortness of breath) ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ବ୍ରୋଙ୍କୋସ୍ପାଜ୍ମ (bronchospasm) ହୋଇପାରେ । ଗର୍ଭାବସ୍ଥାରେ ଏହା ଦେବାକୁ ସୁପାରିସ କରାଯାଏନାହିଁ ।  ସ୍ତନ୍ୟପାନ (breastfeeding) କରେଇବା ସମୟରେ ମଧ୍ୟ ଏହା ନ‌ଦେଇ ଅନ୍ୟ ଔଷଧ ଦେବାକୁ ପସନ୍ଦ କରାଯାଏ । ହୃତ୍‌ପିଣ୍ଡରେ ଏହା ବିଟା୧-ଆଡ୍ରେନର୍ଜିକ ରିସେପ୍ଟରକୁ (β1-adrenergic receptor) ଅବରୋଧ କରି ହୃଦ୍‌ଗତି ହାର ଓ ଚାପ କମେଇଦିଏ ।
 

ସନ ୧୯୬୯ରେ ଆଟେନୋଲୋଲ ପେଟେଣ୍ଟ ହୋଇ ସନ ୧୯୭୬ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ (generic medication ନାମରେ ମିଳେ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏକ ମାସର ହୋଲସେଲ ଖର୍ଚ୍ଚ ୧୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏନଏଚଏସ (NHS) ନିମନ୍ତେ ଏହାର ମୂଲ୍ୟ ୫ ପାଉଣ୍ଡରୁ କମ୍ ଥିଲା । ସନ ୨୦୧୬ରେ ପ୍ରାୟ ୨୬ ନିୟୁତ ପ୍ରେସକ୍ରିପସନ ହୋଇ ଏହା ୨୦ତମ ସର୍ବାଧିକ ମାନ୍ୟତା ପାଇଥିଲା ।

ଆଧାର

ଔଷଧ
ଚିକିତ୍ସା ବିଜ୍ଞାନ
ଫୁଟବଲ ବିଶ୍ୱର ଅନ୍ୟ ଏକ ଲୋକପ୍ରିୟ ଖେଳ ।ଏହି ଖେଳରେ ଏକ ଗୋଲାକାର ବଲକୁ  ପାଦରେ ଗୋଇଠା ମାରି ଖେଳଯାଏ ।ଏହି ଖେଳର ସମୟସୀମା ୯୦ ମିନିଟ ।ଏହା ଦୁଇ ଦଳ ମଧ୍ୟରେ ଖେଳଯାଏ । ପ୍ରତି ଦଳରେ ଖେଳାଳିଙ୍କ ସଂଖ୍ୟା ୧୧। ଏଠି ସହ ୩ଟି ବଦଳ ଖେଳାଳିଙ୍କୁ ମଧ୍ୟ ସୁଯୋଗ ଦିଆଯାଏ। ବଲ୍କୁ କେବଳ ଗୋଡରେ ମାରି ଖେଳିହେବ, ଗୋଲକିପର ଛଡା ଅନ୍ୟ କୌଣସି ଖେଳାଳି ହାତରେ ଛୁଇଣିଲେ ହାଣ୍ଡବଲ ଦୋଷ ହୁଏ।

ଫୁଟବଲ ବିଶ୍ୱକପ 
ଏହାର ଅନ୍ୟନାମ ଫିଫା ବିଶ୍ୱକପ।ଏହା ପ୍ରତି 4 ବର୍ଷରେ ଥରେ ଆୟୋଜିତ ହୁଏ।ବର୍ତ୍ତମାନର ଫିଫା ବିଶ୍ୱ ବିଜେତା ହେଲା ଜର୍ମାନୀ। ଜର୍ମାନୀ ଏହାର ଚତୁର୍ଥ ବିଶ୍ୱକପ 2014ରେ ବ୍ରାଜିଲରେ ଜିତିଥିଲା।

ଆଧାର
କୁନ୍ତଳା କୁମାରୀ ଆଚାର୍ଯ୍ୟ (ଜନ୍ମ: ୧୧ ଫେବୃଆରୀ ୧୯୩୨) ଜଣେ ଓଡ଼ିଆ ସାହିତ୍ୟିକା ଓ ସମାଜସେବୀ । ୧୯୭୦ ମସିହାର ଚଳଚ୍ଚିତ୍ର ଅଦିନ ମେଘ ତାଙ୍କ ଉପନ୍ୟାସ "ଅଦିନ ମେଘ" ଉପରେ ପର୍ଯ୍ୟବସିତ ଥିଲା । ସେ "ସୀମା ଆନ୍ଦୋଳନ", "ଭୂଦାନ ଆନ୍ଦୋଳନ", ନାରୀଶିକ୍ଷା ଆନ୍ଦୋଳନ ଆଦିରେ ଅଂଶଗ୍ରହଣ କରିଥିଲେ । ସମାଜସେବା ପାଇଁ ସେ "ଜାନକୀ ଦେବୀ ବଜାଜ ପୁରସ୍କାର" ଓ "କସ୍ତୁରିବା ଗାନ୍ଧୀ ସମ୍ମାନ" ଆଦିରେ ସମ୍ମାନିତ ହୋଇଛନ୍ତି ।

ବ୍ୟକ୍ତିଗତ ଜୀବନ 
କୁନ୍ତଳା, ଶିବ ନାରାୟଣ ଆଚାର୍ଯ୍ୟଙ୍କୁ ବିବାହ କରିଥିଲେ । ଶିବ ନାରାୟଣ, ଜଣେ କଂଗ୍ରେସ କର୍ମୀ ଥିଲେ ଓ ପୁରୀ ବିଧାନ ସଭା ଆସନରୁ କଂଗ୍ରେସ ପ୍ରାଥୀ ଭାବରେ ନିର୍ବାଚନ ମଧ୍ୟ ଲଢିଥିଲେ ।

ରଚନାବଳୀ 
କୁନ୍ତଳା, ୧୮ଖଣ୍ଡ ପୁସ୍ତକର ରଚୟିତା । ସେଥି ମଧ୍ୟରେ ଉପନ୍ୟାସ, ଗଳ୍ପ ଓ ଅନୁବାଦ ପୁସ୍ତକ ରହିଛି ।

ଉପନ୍ୟାସ 
 ଦୂର ଦିଗନ୍ତ
 ଜୀବନ ମହାନିଶା
 ଏକାନ୍ତ ଆପଣାର
 ତା ପରେ
 ଅଦିନ ମେଘ

ଗଳ୍ପ 
 ନୀଳ ଅନଳ
 ହିସାବ ଖାତା

ଅନୁବାଦ 
 ଶେଷରେ
 ଇଚ୍ଛା ନଇର ସୁଅ
 ଅଲିଖିତ ଅନୁଲିପି

ସମ୍ମାନ ଓ ପୁରସ୍କାର 
 କାଦମ୍ବିନୀ ସାହିତ୍ୟ ସମ୍ମାନ - ୨୦୦୯
 କଥାକାର ସମ୍ମାନ - ୨୦୧୩ (ଯୁଗଶ୍ରୀ ଯୁଗନାରୀଦ୍ୱାରା ପ୍ରଦତ୍ତ)
 ଜାନକୀ ଦେବୀ ବଜାଜ ପୁରସ୍କାର
 କସ୍ତୁରବା ଗାନ୍ଧୀ ସମ୍ମାନ
 ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ଶ୍ରେଷ୍ଠ କାହାଣୀ - ୧୯୭୩-୭୪ 
 ଉତ୍କଳ ସାହିତ୍ୟ ସମାଜ ଉପନ୍ୟାସ ସମ୍ମାନ- ୨୦୦୫

ଆଧାର 

୧୯୩୨ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଔପନ୍ୟାସିକ
ଶଶୁରଘର ଜିନ୍ଦାବାଦ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଉତ୍ତମ ଚାନ୍ଦ ଜୈନ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲ ସବ୍ୟସାଚୀ ମିଶ୍ର ଏବଂ ମେଘା ଘୋଷ । ପୁଷ୍ପା ପଣ୍ଡା, ବିରେନ ମିଶ୍ର, ସ୍ନିଗ୍ଧା ମହାନ୍ତି, ମୀନକେତନ, ଜୟୀରାମ ସାମଲ, ଦୀପାଲି, ହାଡ଼ୁ, ମୟୁରୀ, ମିଟୁ ମିଥୁନ, ବିଜୟ ମହାନ୍ତି, ତନ୍ଦ୍ରା ରାୟ, ଅରବିନ୍ଦ ଷଡ଼ଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ସବ୍ୟସାଚୀ ମିଶ୍ର
 ମେଘା ଘୋଷ
 ପୁଷ୍ପା ପଣ୍ଡା
 ବିରେନ ମିଶ୍ର
 ସ୍ନିଗ୍ଧା ମହାନ୍ତି
 ମୀନକେତନ
 ଜୟୀରାମ ସାମଲ
 ଦୀପାଲି
 ହାଡ଼ୁ
 ମୟୁରୀ
 ମିଟୁ ମିଥୁନ
 ବିଜୟ ମହାନ୍ତି
 ତନ୍ଦ୍ରା ରାୟ
 ଅରବିନ୍ଦ ଷଡ଼ଙ୍ଗୀ
ରବି ମିଶ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ସୁଜିତ୍ ପରିଜା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଭୁ କିଶୋର, କୁମାର ସାନୁ, ଅଭିଜିତ ମଜୁମଦାର, ମାନସ ପ୍ରୀତମ, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୧୦ର ଓଡ଼ିଆ କଥାଚିତ୍ର
କୁଞ୍ଜ ରାୟ ( ୧୬ ମଇ ୧୯୪୫ - ୧୨ ଫେବୃଆରୀ ୨୦୨୧ ) ଜଣେ ଓଡ଼ିଆ ସାହିତ୍ୟିକ ଥିଲେ । ସେ ନାଟ୍ୟକାର ଭାବରେ ତାଙ୍କର ଅଧିକ ପରିଚିତ ଥିଲେ ମଧ୍ୟ ଗଳ୍ପ, ପ୍ରବନ୍ଧ ଓ ଅନୁବାଦ ସାହିତ୍ୟରେ ତାଙ୍କର ପ୍ରବେଶ ରହିଥିଲା । ସେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର, ଓଡ଼ିଶା ସଙ୍ଗୀତ ନାଟକ ଏକାଡ଼େମୀ ପୁରସ୍କାର ସମେତ ଅନେକ ପୁରସ୍କାର ଲାଭ କରିଥିଲେ ।

ବ୍ୟକ୍ତିଗତ ଜୀବନ 
କୁଞ୍ଜ ରାୟ, ୧୯୪୫ ମସିହାରେ ବାଲେଶ୍ୱର ଜିଲ୍ଲାର ପଦାଗାଁଠାରେ ଜନ୍ମଗ୍ରହଣ କରିଥିଲେ । ବାଲେଶ୍ୱର ଜିଲ୍ଲାସ୍କୁଲରୁ ସେ ମାଟ୍ରିକ ଓ ଭଦ୍ରକ ମହାବିଦ୍ୟାଳୟରୁ ସ୍ନାତକ କରିଥିଲେ । ରେଭେନ୍ସା ମହାବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଶିକ୍ଷା ଅଧା ଛାଡ଼ି, ସେ ଶିକ୍ଷକତା ଆରମ୍ଭ କରିଥିଲେ । ୧୯୭୦ ମସିହାରେ ସେ ଏ ଜି କାର୍ଯ୍ୟାଳୟରେ ଯୋଗଦାନ କରି, ୨୦୦୪ ମସିହାରେ ଉଚ୍ଚ ପଦବୀରେ ଥାଇ ସେଠାରୁ ଅବସର ଗ୍ରହଣ କରିଥିଲେ ।

ସାହିତ୍ୟ ସର୍ଜନା
୧୯୬୭ ମସିହାରେ କୁଞ୍ଜ ନିଜ ପ୍ରଥମ ନାଟକ ଅଶାନ୍ତ ଝଡ଼ ରଚନା କରିଥିଲେ । ୧୯୭୪ ମସିହାରେ ରବୀନ୍ଦ୍ର ମଣ୍ଡପରେ ତାଙ୍କ ନାଟକ ବିଦାୟ ବଜ୍ରାଦିତ୍ୟ ମଞ୍ଚସ୍ଥ ହୋଇଥିଲା ଓ ଜଣେ ନାଟ୍ୟକାର ଭାବରେ ତାଙ୍କର ଲୋକପ୍ରିୟତାରେ ବୃଦ୍ଧି ଘଟିଥିଲା । ଏହି ନାଟକ ଫରାସୀ ନାଟ୍ୟକାର ଇଉଜିନି ଆଇଓନେସ୍କୋଙ୍କର ନାଟକ ଏକ୍ସିଟ ଦ କିଙ୍ଗର ଓଡ଼ିଆ ଅନୁବାଦ । ସେ ଅନ୍ୟ ବହୁ ଦେଶୀୟ ଓ ବିଦେଶୀ ନାଟ୍ୟକାରଙ୍କ ରଚନାକୁ ଓଡ଼ିଆକୁ ଅନୁବାଦ କରିଥିଲେ । ସାରଳା ମହାଭାରତ ଆଧାରରେ ସେ କାଳାନ୍ତର ନାଟକ ରଚନା କରିଥିଲେ । ଅନ୍ୟ ବହୁ ଐତିହାସିକ, ପୌରାଣିକ ଓ ସାମାଜିକ ବିଷୟବସ୍ତୁକୁ ନେଇ ସେ ନାଟକ ରଚନା କରିଥିଲେ ।

ସାହିତ୍ୟ ସର୍ଜନା

ନାଟକ
 ଅଶାନ୍ତ ଝଡ଼
 ବିଦାୟ ବଜ୍ରାଦିତ୍ୟ
 ଅପ୍ରତିହତ ଖାରବେଳ
 କର୍ମଯୋଗୀ ଚନ୍ଦ୍ରଶେଣ
 କାଳାନ୍ତର
 କେଉଁ ନଈ ମୁହାଣରେ
 ଧନଂ ଦେହି ଜୟଂ ଦେହି
 ଅଗ୍ନିସ୍ନାନ
 ଅନାମ ଉବାଚ

ପୁରସ୍କାର ଓ ସମ୍ମାନ
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର
 ଓଡ଼ିଶା ସଙ୍ଗୀତ ନାଟକ ଏକାଡ଼େମୀ ପୁରସ୍କାର - ୨୦୦୮-୦୯
 ରାମଚନ୍ଦ୍ର ମିଶ୍ର ନାଟକ ସମ୍ମାନ - ୨୦୧୪
 ଉତ୍କଳ ସାହିତ୍ୟ ସମାଜ ସମ୍ମାନ - ୨୦୧୪
 ହରିହର ମହାପାତ୍ର ସମ୍ମାନ

ଆଧାର 

୧୯୪୫ ଜନ୍ମ
୨୦୨୧ ମୃତ୍ୟୁ
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ବାଲେଶ୍ୱର ଜିଲ୍ଲାର ଲୋକ
ଓଡ଼ିଆ ନାଟ୍ୟକାର
ଦଇବ ଦଉଡ଼ି, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁରେନ୍ଦ୍ର ରାଉତ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟି ହର ପଟ୍ଟନାୟକଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ଥିଲା ।

ଉତ୍ତମ ମହାନ୍ତି, ରେଖା ଜୈନ, ଅଶ୍ରୁମୋଚନ ମହାନ୍ତି, ବିଜୟ ମହାନ୍ତି, ତନ୍ଦ୍ରା ରାୟ, ହର ପଟ୍ଟନାୟକ, ରାଇମୋହନ ପରିଡ଼ା, ଜୟୀରାମ ସାମଲ, ଏଲୋରା, ବ୍ରଜ ସିଂହ, ଅସୀତ ପତି, ରୁନୁ ପରିଜା, ଦେବୁ ବୋଷ, ସୁରେଶ ବଳ, ଦୁଃଖିରାମ ସ୍ୱାଇଁ, ଦୁଃଖିଶ୍ୟାମ ପାଣିଗ୍ରାହୀ, ମଧୁଛନ୍ଦା ସାହୁ, ଅନନ୍ତ ଦାସ, ମାମିନା, ପାର୍ବତୀ, ସନ୍ଧ୍ୟା ସାହୁ, ହିମାଂଶୁ ପରିଜା, ସଂଗ୍ରାମ ବିଶ୍ୱାଳ, ଭାବନୀ ମହାପାତ୍ର, ଭୋଳାନାଥ ଦାସ, ରାଜୁ ସାଧଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ

 ଉତ୍ତମ ମହାନ୍ତି
 ରେଖା ଜୈନ
 ଅଶ୍ରୁମୋଚନ ମହାନ୍ତି
 ବିଜୟ ମହାନ୍ତି
 ତନ୍ଦ୍ରା ରାୟ
 ହର ପଟ୍ଟନାୟକ
 ରାଇମୋହନ ପରିଡ଼ା
 ଜୟୀରାମ ସାମଲ
 ଏଲୋରା
 ବ୍ରଜ ସିଂହ
 ଅସୀତ ପତି
 ରୁନୁ ପରିଜା
 ଦେବୁ ବୋଷ
 ସୁରେଶ ବଳ
 ଦୁଃଖିରାମ ସ୍ୱାଇଁ
 ଦୁଃଖିଶ୍ୟାମ ପାଣିଗ୍ରାହୀ
 ମଧୁଛନ୍ଦା ସାହୁ
 ଅନନ୍ତ ଦାସ
 ମାମିନା
 ପାର୍ବତୀ
 ସନ୍ଧ୍ୟା ସାହୁ
 ହିମାଂଶୁ ପରିଜା
 ସଂଗ୍ରାମ ବିଶ୍ୱାଳ
 ଭାବନୀ ମହାପାତ୍ର
 ଭୋଳାନାଥ ଦାସ
 ରାଜୁ ସାଧଙ୍ଗୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟୀର ଗୀତ ରଚନା କରିଥିଲେ । ଗୀତା ଦାଶ, ଇତିଶ୍ରୀ ଦାସ, ସୁବାସ ଦାସ, ବିଭୁ କିଶୋର, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୧୯୯୦ର ଓଡ଼ିଆ କଥାଚିତ୍ର
ପ୍ଲାଟିପସ ବା ଓର୍ଣ୍ଣିଥୋରାଇଞ୍ଚୁରସ, ବେଳେ ବେଳେ ବତକମୁହାଁ ପ୍ଲାଟିପସ (ଇଂରାଜୀ ଭାଷାରେ platypus (Ornithorhynchus anatinus), duck-billed platypus) ଏକ ପ୍ରକାର ଅଣ୍ଡା ଦେଉଥିବା ଅର୍ଦ୍ଧ ଜଳୀୟ (semiaquatic) ସ୍ତନ୍ୟପାୟୀ (mammal) ପ୍ରାଣୀ ।  ତାସମାନିଆ ସ‌ହିତ ପୂର୍ବ ଅଷ୍ଟ୍ରେଲିଆର ଏମାନେ ସ୍ଥାନୀୟ (endemic) ପ୍ରାଣୀ । ଓର୍ଣ୍ଣିଥୋରିଙ୍କିଡି ପରିବାର (family (Ornithorhynchidae)) ଓ ଜେନସ ଓର୍ଣ୍ଣିଥୋରାଇଞ୍ଚୁରସ ଜେନସର (genus) ଏମାନେ ଏକମାତ୍ର ଜୀବନ୍ତ ପ୍ରାଣୀ ଯାହା ଫସିଲରୁ ଜଣାଯାଏ । 

ଚାରି ଏକଡିନା (echidna) ଜାତି ସ‌ହିତ ଏହି ୫ଟି ମୋନୋଟ୍ରିମ ଏକ୍ସଟାଣ୍ଟ (extant) ଜାତୀୟ ମୋନୋଟ୍ରିମ (monotreme) ମଧ୍ୟରୁ ପ୍ଲାଟିପସ ଏକମାତ୍ର ସ୍ତନ୍ୟପାୟୀ ଯିଏ ଶାବକ ଜନ୍ମ ନ‌କରି ଅଣ୍ଡା ଦିଏ । ଅନ୍ୟାନ୍ୟ ମୋନୋଟ୍ରିମମାନଙ୍କ ଭଳି ଏହା ଇଲେକଟ୍ରୋଲେକେସନ (electrolocation) ପଦ୍ଧତିରେ ଶିକାର ଇନ୍ଦ୍ରିୟବୋଧ ପାଏ । ଅଳ୍ପ କେତେକ ବିଷାକ୍ତ ସ୍ତନ୍ୟପାୟୀଙ୍କ ମଧ୍ୟରୁ ଏହା ଗୋଟିଏ ଯାହାର ପଛ ଗୋଡ଼ରେ ଥିବା ଏକ କଣ୍ଟା ବା ସ୍ପର (spur) ସାହାଯ୍ୟରେ ପ୍ଲାଟିପସ ବିଷ (venom) ପ୍ରୟୋଗ କରି ମାନବକୁ ଅତ୍ୟନ୍ତ ଯନ୍ତ୍ରଣା ଦେଇପାରେ । 

ଏହି ଅଣ୍ଡାଦାତ୍ରୀ, ବତକ(‌duck)-ଥଣ୍ଟି, ବିଭର(beaver)-ଲାଞ୍ଜ ଓ ଓଟ୍ଟର(otter)-ପାଦ ବିଶିଷ୍ଟ ସ୍ତନ୍ୟପାୟୀ ୟୁରୋପର ପ୍ରକୃତିବାଦୀମାନଙ୍କୁ ଚକିତ କରିଥିଲେ ଯେତେବେଳେ ସେମାନେ ପ୍ରଥମେ ସନ ୧୭୯୯ରେ ଏକ ସଂରକ୍ଷିତ ଶରୀରକୁ ପ୍ରଥମେ ଦେଖି  ଏହାକୁ ବିଭିନ୍ନ ପ୍ରାଣୀଙ୍କ ଦେହର ଅଂଶକୁ କାଟି ଏକାଠି କରି ସେଲେଇ କରିଥିବା ବିଚାର କରିଥିଲେ । 

ପ୍ଲାଟିପସର ଏହି ଅତୁଳନୀୟ ଆକୃତି ଥିବା ଯୋଗୁ ବିକାଶବାଦୀ ପ୍ରାଣୀ ବିଜ୍ଞାନରେ (evolutionary biology) ଏହାର ଅନୁଶୀଳନ ଏକ ମହତ୍ୱପୁର୍ଣ୍ଣ ବିଷୟର ଆଧାର ହେଲା ଓ ଅଷ୍ଟ୍ରେଲିଆରେ ଏହାକୁ ଅନୁସଂକେତ ରୂପେ ଚିହ୍ନଟ କରାଗଲା । ଜାତୀୟ ଉତ୍ସବମାନଙ୍କରେ ଏହାକୁ ମାସ୍କଟ ରୂପେ ଉପସ୍ଥାପିତ କରାଯାଏ, ଅଷ୍ଟ୍ରେଲିଆର ୨୦ ସେଣ୍ଟ ମୁଦ୍ରାର (Australian twenty-cent coin) ପଛ ପାଖରେ ଏହା ଶୋଭା ପାଏ, ନିଉସାଉଥ ୱେଲସରେ (New South Wales) ଏହାକୁ ପ୍ରାଣୀ ପ୍ରତୀକ ରୂପେ ଗ୍ରହଣ କରାଯାଇଛି । 

ମଣିଷ ବିଂଶ ଶତାବ୍ଦୀ ପର୍ଯ୍ୟନ୍ତ ପ୍ଲାଟିପସକୁ ଛାଲ ବା ଫର ପାଇବା ନିମନ୍ତେ ଶିକାର କରୁଥିଲେ, କିନ୍ତୁ ଅଧିନା ଏହା ସଂରକ୍ଷିତ ପ୍ରାଣୀ ହୋଇଛି । ପାଳନ-ପ୍ରଜନନ (captive-breeding) କାର୍ଯ୍ୟକ୍ରମ ବିଶେଷ ସଫଳ ହେଲାନି ଓ ପ୍ରଦୂଷଣ ପ୍ରଭାବ ଯୋଗୁ ଏହା ଅସୁରକ୍ଷିତ ହେଲେ ମଧ୍ୟ ଏହା ଉପରେ କୌଣସି ତ‌ତ୍କାଳ ବିପଦ ନାହିଁ ।

ବର୍ଣ୍ଣନା

ସନ ୧୭୮୮-୧୮୦୧ ସୁଦ୍ଧା ନିଉ କଲୋନିର ଲେଫଟେନାଣ୍ଟ ଗଭର୍ଣ୍ଣର ଡେଭିଡ କୋଲିନ (David Collins) ମହାଶୟ ଏହାକୁ ଏକ ଉଭୟଚର ଚୁଚୁନ୍ଦ୍ରା ଜାତୀୟ ପ୍ରାଣୀ ଭାବରେ ଲିପିବଦ୍ଧ କରିଥିଲେ ।  

ପ୍ଲାଟିପସର ଦେହ ଓ ଚେପ୍‌ଟା ଲାଞ୍ଜ ଉପରେ ତମ୍ବା ରଙ୍ଗର ଘନ ଲୋମ (fur) ଆବରଣ ଥାଏ ଯାହା ପବନ‌କୁ ଆବଦ୍ଧ ଓ ସଂରକ୍ଷିତ କରି ଦେହକୁ ସୁରକ୍ଷା ଦିଏ ଓ ଉଷୁମ ରଖେ । ଏହି ଲୋମ ଜଳନିରୋଧୀ ଓ ଚୁଚୁନ୍ଦ୍ରା (mole) ଲୋମ ଭଳି ସୃଷ୍ଟି ହୋଇଛି ।  ଲାଞ୍ଜରେ ଚର୍ବି ସଂରକ୍ଷିତ ହୋଇ ରହେ ଯାହା ଟାସମାନିଆନ ଡେଭିଲରେ (Tasmanian devil) ଦେଖାଯାଏ ।)  ଲମ୍ବା ନାକର ଉପର ଭାଗ ଓ ତଳ ହନୁ ନରମ ଚର୍ମରେ ଆଚ୍ଛାଦିତ ହୋଇ ଥଣ୍ଟ ଆକାର ଦେଇଥାଏ । ନାକର ଉପର ଭାଗରେ ନାକପୁଡ଼ା ଥାଏ, ଏହା ପଛକୁ ଆଖି ଓ କାନ ଏକ ଖାଲୁଆ ସ୍ଥାନରେ ଥାଏ ଯାହା ପ‌ହଁରିବା ବେଳେ ବନ୍ଦ ହୋଇଯାଏ ।  ଅଶାନ୍ତ ହେଲେ ଏକ ପ୍ରକାର ସ୍ୱର ବାହାର କରେ ଓ ବନ୍ଦୀ ଥିବା ପ୍ଲାଟିପଦ ଅନ୍ୟ କେତେକ ପ୍ରକାର ସ୍ୱର ମଧ୍ୟ ବାହାର କରୁଥିବା ଶୁଣାଯାଏ ।

ଆଧାର